**Referat af Dansk Botanisk Forenings generalforsamling   
29. marts 2012**

Henrik Ærenlund Pedersen (HÆP) bød velkommen og bestyrelsesmedlemmerne blev præsenteret.

**1. Valg af dirigent**

Sten Moeslund blev valgt og konstaterede at generalforsamlingen var lovligt indkaldt. Alle blev opfordret til at sige navn inden der blev kommenteret eller stillet spørgsmål.

**2. Hovedforeningens beretning**

*HÆP gennemgik hovedforeningens virke i 2011. Se vedlagte beretning.*

Jon Stene spørger til, om ekskursionsudvalg er aktivt. Der er ikke ture i hovedstadsområdet, men på Midtsjælland og på Lolland. Der er ønsker om at få flere ture i Hovedstadsområdet. HÆP svarer, at ekskursionsudvalget v. Aase Gøthgen m.fl. er ansvarlige og udvalget er aktivt. Man er velkommen til at give idéer. Bestyrelsen vil se nærmere på det. Nordsjællands Naturhistoriske forening (NNF) har en række planteture. EH spørger om nogle af disse ture går til De Vilde Blomsters Dag. NNF er velkommen til at lave ture sammen med DBF.

*Jyllandskredsens beretning v. Erik Hammer. Se vedlagte beretning.*

EH gennemgik kredsens virke og har bl.a. rigtig god succes med 100 deltagere til temamøder. Holder sommermøder i kredsen, hvor der også er social dimension. Kredsens har arbejdet med en del klagesager, hvor en del er vundet.

*Fynskredsens beretning v. Toni Reese Næsborg. Se vedlagte beretning.*

Hilsner fra de fynske blå anemoner, de er sprunget ud. TRN gennemgik kredsens virke. Mailliste fungerer godt. De fynske kommuner er gode til at forvalte naturen - der er ikke afgivet så mange klager i 2011.

**3. Beretning for foreningens naturbeskyttelsesudvalg**

Mange sager, men de ”værste” sager er i Jylland.

Udvalget er efterhånden lidt amputeret, kun 2 medlemmer nu mod 5 sidste år.

NBU har deltaget i forskellige høringer, herunder de statslige vand- og naturplaner.

Deltagelse i DGK - VNP, ny regering, ny rapport om biodiversitet "Danmarks natur frem mod 2020"

**4. Kassereren fremlægger revideres regnskab fra 2011**

JH gennemgik regnskabet for 2011, der også lå fremme ved generalforsamlingen.

Vi er ikke på fallittens rand, men fortsat stor opmærksomhed på driften. Vi har lige korrigeret kontingenterne. Poul Evald Hansen spurgte, om kontingent ikke skulle stige, så økonomien så bedre ud. Det overvejes, måske om et år eller to.

**5. Nyt fra Atlas Flora Danica**

Per Hartvig viste udbredelseskort som anvendes til analysen i den kommende publikation og gav dertil en status for, hvordan skrivningen går.

**6. Valg af formand**

HÆP motiverede sin afgang som formand. Efter grundige overvejelser genopstiller HÆP ikke. *Se vedlagte notat.* Bestyrelsen foreslår Jakob Hermann som ny formand, og han blev valgt enstemmigt.

**7. Valg af næstformand**

ML trækker sig fra bestyrelsen. Bestyrelsen foreslår Conny Asmussen Bruun Lange som ny næstformand, og hun blev valgt enstemmigt.

**8. Valg af bestyrelsesmedlemmer**

Karin Ravn Jonsen er udtrådt. De genopstillede blev valgt.

Tre nye bestyrelsesmedlemmer blev valgt ind for henh. 2 år (Anna Bodil) og for 1 år (Erik Buchwald og Peter Jannerup).

**9. Eventuelt**

* Annebeth Hoffmann: Ungenetværk fortæller kort om, hvad de laver. Vi er 101 på mail-listen. Ikke alle de 100 møder op til turene, ca. 15-20 møder op til turene. Aldersspredning ml. 20-40 år. På turene mere fokus på artsbestemmelse, samt en del socialt. I 2011: Et par planlægningsmøder i februar/marts. Ture arrangeres. Lægges på nettet. Ture til Kielstrup, Vestsjælland, Lolland. En del ture i det centrale København.
* Den nye formand Jakob Hermann takkede den afgående formand med en gave fra foreningen.
* Jon Stene: Reklame for Nordsjællands Naturhistoriske Forening, botanisk ture.
* Poul Evald Hansen: Laver også ture for Østsjællands Naturhistoriske forening, også botaniske ture.
* Signe Nepper Larsen: Opfordring til at turledere kommer med idéer, og de nævnte foreninger samarbejder med DBF.
* Anna Bodil Hald: Formand for DNs naturplejenetværk, glæder sig over at ungenetværket også eksisterer og laver naturpleje. Den 12.-13. maj aktiv naturpleje ved Hagbards Høj. Bastrup tårnet, rydder, d.13.5.
* Poul Evald Hansen: Skriv et synligt sted at forslag til ture er velkomne.

Generalforsamlingen afløstes af foredrag ved Niels Faurholdt om skærmplanter.